# Volta a Catalunya femenina de 2024

La Volta a Catalunya femenina de 2024 fou la primera edició de la Volta Ciclista a Catalunya femenina.
Es disputà entre el 7 i el 9 de juny i prengué el relleu de la Revolta, la competició d'un dia que organitzava Volta Ciclista a Catalunya Associació Esportiva des de 2018.
La neerlandesa Marianne Vos (Team Visma | Lease a Bike) en fou la vencedora. La seva compatriota i companya d'equip, Riejanne Markus, fou la segona classificada i la noruega Katrine Aalerud (Uno-X Mobility) la tercera. La belga Justine Ghekiere (AG Insurance - Soudal Team) fou la vencedora de la classificació de la muntanya; la seva companya d'equip noezelandesa Ally Wollaston (vencedora de dues etapes) de la regularitat; Solbjørk Minke Anderson (Uno-X Mobility) fou la millor jove i Mireia Benito (AG Insurance - Soudal Team) la millor catalana.

## Presentació de la prova

La prova es dividí en tres etapes. La primera, de 100,7 quilòmetres, amb sortida i arribada a Manresa. La segona etapa, de 95,7 quilòmetres, amb sortida a la Seu d'Urgell i amb final a La Molina, després de superar la collada de Toses. I la tercera de 119,1 quilòmetres entre Molins de Rei i Barcelona.

## Equips

Amb el canvi de format, la prova pujà a la categoria UCI 2.1, fet que permeté la participació de fins a set equips UCI Women’s Team, a més d'equips UCI Women’s Continental Teams (la segona categoria), i també d'equips nacionals. Malgrat que la seva coincidència amb el The Women's Tour, prova de l'UCI Women's World Tour, dificultava que les millors ciclistes hi participessin, es va cobrir la participació del màxim d'equips UCI permesos i estrelles com Marianne Voss (Visma - Lease a bike) o Cecilie Uttrup Ludwig (FDJ) van participar en la prova.

## Etapes

| Etapa | Data | Ciutats d'etapa | type | Distància (km) | Vencedora de l'etapa | Líder de la general |
| 1a etapa | 7 de juny | Manresa – Manresa | etapa accidentada | 100,6 | Ally Wollaston | Ally Wollaston |
| 2a etapa | 8 de juny | Seu d'Urgell, La – La Molina | etapa de muntanya | 95,7 | Marianne Vos | Marianne Vos |
| 3a etapa | 9 de juny | Molins de Rei – Barcelona | etapa accidentada | 86,6 | Ally Wollaston | Marianne Vos |
La neozelandesa Ally Wollaston (AG Insurance) va guanyar la primera etapa de la cursa al superar en l'esprint de Manresa la neerlandesa Marianne Vos (Visma). D'aquesta manera, esdevenia la primera líder de la classificació general. La cubana Arlenis Sierra (Movistar) fou la tercera de l'etapa.
Marianne Vos es va imposar a la segona etapa arribant en solitari a La Molina i situant-se com a nova líder de la general. La neerlandesa va guanyar amb un marge de 51 segons sobre la seva companya d'equip i compatriota Riejanne Markus i de 56 sobre la noruega Katrine Aalerud (Uno-X).
La tercera i última etapa es va resoldre a l'esprint amb un resultat molt semblant a la primera: Ally Wollaston es va imposar a Marianne Vos, qui guanyà la general, i a l'italiana Vittoria Guazzini (FDJ).

## Classificacions finals
### Classificació general

Font: ProCyclingStats :

### Classificacions secundàries

| Classificació de la muntanya Classificació de la muntanyaCiclistaEquipPunts1r Justine Ghekiere AG Insurance-Soudal Team21 pts2n Mireia Benito Pellicer AG Insurance - Soudal Quick-Step Team12 pts3r Riejanne Markus Team Visma | Lease a Bike11 pts4t Marianne Vos Team Visma | Lease a Bike10 pts5è Julie Van de Velde AG Insurance-Soudal Team7 pts | Classificació per punts Classificació per puntsCiclistaEquipPunts1r Ally Wollaston AG Insurance-Soudal Team23 pts2n Marianne Vos Team Visma | Lease a Bike22 pts3r Kimberley Le Court AG Insurance-Soudal Team7 pts4t Riejanne Markus Team Visma | Lease a Bike7 pts5è Katrine Aalerud Uno-X Mobility4 pts |
| Classificació dels joves Classificació de la millor joveCiclistaEquipTemps1r Solbjørk Anderson Uno-X Mobility7h 44' 28"2n Cédrine Kerbaol Ceratizit-WNT Pro Cycling+ 8"3r Fem van Empel Team Visma | Lease a Bike+ 8"4t Rosita Reijnhout Team Visma | Lease a Bike+ 8"5è Maud Oudeman Team Visma | Lease a Bike+ 8" | Classificació per equips Classificació per equipsEquipTemps1r Team Visma | Lease a Bike 23h 11' 59"2n AG Insurance-Soudal Team + 2' 10"3r Uno-X Mobility + 2' 23"4t Ceratizit-WNT Pro Cycling + 6' 48"5è Cofidis + 8' 53" |

## Evolució de les classificacions

| Etapa | | Vencedora _ | Classificació general | Punts _ | Muntanya | Joves | Equip _ |
| 1a etapa | etapa accidentada | Ally Wollaston | Ally Wollaston | Ally Wollaston | Justine Ghekiere | Ally Wollaston | Team Visma | Lease a Bike |
| 2a etapa | etapa de muntanya | Marianne Vos | Marianne Vos | Marianne Vos | Justine Ghekiere | Solbjørk Anderson | Team Visma | Lease a Bike |
| 3a etapa | etapa accidentada | Ally Wollaston | Marianne Vos | Ally Wollaston | Justine Ghekiere | Solbjørk Anderson | Team Visma | Lease a Bike |
| Final | Final | | Marianne Vos | no atribuïda | Justine Ghekiere | Solbjørk Anderson | Team Visma | Lease a Bike |

## Referències

* 1 2 «Neix la cursa femenina per etapes de la Volta a Catalunya - Volta Ciclista a Catalunya 2023». Volta a Catalunya, 21-12-2023. [Consulta: 21 desembre 2023].
* ↑ Camps, Albert. «Wollaston guanya l'esprint a Barcelona i Vos confirma el triomf a la Volta a Catalunya femenina». L'esportiu de Catalunya, 09-06-2024. [Consulta: 9 juny 2024].
* ↑ «Ally Wollaston repeteix triomf a Barcelona per tancar la Volta a Catalunya de Marianne Vos». Volta a Catalunya, 09-06-2024. [Consulta: 22 agost 2024].
* ↑ Camps, Albert. «Marianne Vos, tota una llegenda, disputarà la Volta a Catalunya». L'esportiu de Catalunya, 31-05-2024. [Consulta: 4 juny 2024].
* ↑ Camps, Albert. «Wollaston supera Vos a l'esprint de Manresa en l'inici de la Volta a Catalunya femenina». L'esportiu de Catalunya, 07-06-2024. [Consulta: 7 juny 2024].
* ↑ Camps, Albert. «Marianne Vos fa un recital, guanya l'etapa reina i és la nova líder de la Volta». L'esportiu de Catalunya, 08-06-2024. [Consulta: 9 juny 2024].
* ↑ Camps, Albert. «Wollaston guanya l'esprint a Barcelona i Vos confirma el triomf a la Volta a Catalunya femenina». L'esportiu de Catalunya, 09-06-2024. [Consulta: 10 juny 2024].

## Enllaços externs

* Volta a Catalunya femenina de 2024 - Lloc web oficial